Åpne data

Åpne data (engelsk: «open data») er data (digital informasjon) som er gjort fritt tilgjengelige uten restriksjoner (for eksempel i form av barrierer) slik at alle kan bruke og videreformidle dem uten å være begrenset av opphavsrett eller patenter. Åpne data har dermed klare paralleller til åpen kildekode og bruker mange av de samme lisensene. Åpne data er vanligvis lisensiert under en åpen lisens.«What is open?», Okfn.org.«Open Definition 2.1 - Open Definition - Defining Open in Open Data, Open Content and Open Knowledge», Opendefinition.orgAuer, S.R.; Bizer, C.; Kobilarov, G.; Lehmann, J.; Cyganiak, R.; Ives, Z. (2007): «DBpedia: A Nucleus for a Web of Open Data», The Semantic Web. Lecture Notes in Computer Science. Bind 4825. s. 722–735. doi:10.1007/978-3-540-76298-0_52. ISBN 978-3-540-76297-3. S2CID 7278297. 

Viktige kilder til åpne data er offentlige myndigheter, vitenskapelige institusjoner og i noen tilfeller kommersielle organisasjoner. En sentral motivasjon er å oppmuntre til verdiskapning i samfunnet ved at dataene benyttes på nye måter og i nye sammenhenger. Åpne data kan gi grunnlag for ny kommersiell virksomhet, og de kan muliggjøre nye produkter og tjenester som er berikende og effektiviserende.

Det finnes ingen internasjonalt akseptert formell definisjon, men flere er basert på prinsippene i Open Knowledge DefinitionOpen Knowledge Definition, Open Knowledge Foundation, OKFN. eller prinsippene for åpen digital, offentlig informasjonutvikling «Principer för öppen digital offentlig information», Opengov.se av Open Government Working Group. Åpne data blir også sett på som en måte for innbyggere å få innsikt i forvaltningen. Kallberg, Jan; Lakomaa, Erik (16. mars 2012): «Det behövs verklig öppenhet i Sverige», Svenska Dagbladet.

Flere land har etablert kataloger over åpne datakilder, som eksempelvis Storbritannia (data.gov.uk),data.gov.uk, Storbritannia. USA (data.gov),data.gov, USA. Sverige (dataportal.se),dataportal.se, Sverige. og Norge (data.norge.no).data.norge.no, Norge (oversikt over åpne norske datasett).

Definisjoner
De grunnleggende kravene for åpne data satt av arbeidsgruppen for åpen forvaltning (Open Government Working Group) er at åpne data skal være: «8 Principles of Open Government Data». Arkivert fra originalenden 13. november 2012.

 Fullstendig: Informasjon som ikke inneholder personopplysninger eller er underlagt konfidensialitet, gjøres tilgjengelig i størst mulig grad. Dette gjelder spesielt databaser med materiale som kan bearbeides videre.
 Primær: Informasjon bør gis i originalformat så langt det er mulig. Bilde- og videomateriale bør gis i høyest mulig oppløsning for å muliggjøre videre behandling.
 Aktuell: Informasjon bør gjøres tilgjengelig så raskt som mulig slik at verdien ikke går tapt. Det bør finnes mekanismer for automatisk å motta informasjon om oppdateringer.
 Tilgjengelig: Informasjon gjøres tilgjengelig for så mange brukere som mulig for så mange formål som mulig.
 Maskinlesbar: Informasjonen er strukturert på en måte som muliggjør maskinell behandling og sammenligning med andre registre.
 Gratis: Informasjonen er tilgjengelig for alle uten betalingskrav eller begrensninger i form av lisensvilkår og registreringsprosedyrer.
 I et åpent format: Formatet informasjonen gis i følger en åpen standard, eller alternativt er dokumentasjonen for formatet fritt tilgjengelig og fri for patentlisensvilkår.

Open Knowledge Foundation har utarbeidet en definisjon som er oppsummert som følgerOpen definition, Open Knowledge Foundation

«Data kan kalles åpne data dersom alle står fritt til å bruke, gjenbruke og distribuere dem, med det viktigste hensynet å angi kilden eller et krav om å dele dataene på samme måte.»

Lenkede åpne data (engelsk: «Linked Open Data», LOD) vil å si gjøre åpne data tilgjengelig på formater som gjør dem lesbare og tolkbare for maskiner så vel som mennesker. Lenkede åpne data er inspirert av mange av ideene bak  den semantiske veven.

 Referanser 

 Eksterne lenker 


Kategori:Immaterialrett
Kategori:Opphavsrett
Kategori:Informasjon